|  |  |
| --- | --- |
| P. č. | Spôsob dokladovania |
| 1. | Doklad o zabezpečení spolufinancovania projektu  V prípade subjektov verejnej správy predkladá žiadateľ/partner uznesenie (výpis z uznesenia) zastupiteľstva obce/mesta/kraja o tom, že zastupiteľstvo schvaľuje:  ▪ predloženie žiadosti o NFP za účelom realizácie projektu „...názov projektu...“, ktorého ciele sú v súlade s platným územným plánom obce/mesta v SR resp. s platným plánom rozvoja kraja v ČR a programom hospodárskeho rozvoja a sociálneho rozvoja kraja v SR;  ▪ zabezpečenie realizácie projektu v súlade s podmienkami poskytnutia pomoci;  ▪ zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci (potrebné uviesť konkrétnu sumu).  *Uvedenú prílohu predkladajú aj žiadatelia, ktorí na spolufinancovanie projektu dostali finančný príspevok od obce/mesta/kraja.*    V prípade žiadateľov/partnerov zo súkromného sektora (relevantné iba pre prioritnú os 1) žiadateľ preukazuje zabezpečenie týmito dokladmi:  ▪ výpis z bankového účtu (nie staršie ako 3 mesiace ku dňu predloženia), alebo  ▪ potvrdenie komerčnej banky, že žiadateľ disponuje požadovanou výškou finančných prostriedkov (nie staršie ako 3 mesiac ku dňu predloženia), alebo  ▪ záväzný úverový prísľub (nie starší ako 3 mesiace ku dňu predloženia), alebo ▪ úverovú zmluvu.  Ostatní žiadatelia/partneri sa zaväzujú zabezpečiť spolufinancovanie projektu formou čestného vyhlásenia, ktoré tvorí prílohu č. 5a/5b k žiadosti o NFP. |
| 2a. | Doklad preukazujúci majetkovo-právne vzťahy (vo vzťahu k realizácii aktivít projektu) pre žiadateľov/partnerov zo SR  Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu (týka sa aj reštaurátorských prác v rámci obnovy historických objektov a prípadnej obnovy zelene), musia byť vo výlučnom vlastníctve žiadateľa/partnera, alebo musí žiadateľ/partner mať k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto podmienku poskytnutia príspevku musí žiadateľ/partner spĺňať počas realizácie projektu a zároveň počas obdobia udržateľnosti projektu, t. j. 5 rokov po finančnom ukončení projektu.  Realizovaný projekt musí spĺňať niektorú z uvedených možností:  A) *žiadateľ/partner je vlastníkom nehnuteľností (pozemkov alebo stavby)*, na ktorých má byť realizovaný investičný projekt. V takomto prípade sa vlastníctvo overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva.  B) *Žiadateľ/partner nie je vlastníkom nehnuteľností* (pozemkov alebo stavby), na ktorých má byť realizovaný investičný projekt. V takomto prípade žiadateľ/partner predkladá niektorú z nasledujúcich možností:   1. *platná zmluva o nájme* - z ktorej vyplýva právo uskutočniť projekt v zmysle žiadosti o NFP (v prípade ak zmluva o nájme resp. dodatok k zmluve o nájme neobsahuje uvedené právo, RO/STS akceptuje aj súhlasné stanovisko prenajímateľa). Takáto zmluva musí byť uzatvorená na dobu v trvaní minimálne 5 rokov po finančnom ukončení projektu alebo uzatvorená na dobu neurčitú. 2. *platná zmluva o budúcej kúpnej zmluve* - z ktorej vyplýva právo uskutočniť projekt v zmysle žiadosti o NFP pred nadobudnutím vlastníckeho práva k nehnuteľnostiam, na ktorých má byť realizovaný projekt žiadateľom. 3. *platná zmluva o výpožičke* - z ktorej vyplýva právo uskutočniť projekt a právo užívať nehnuteľnosť v súlade s projektom v zmysle žiadosti o NFP. Takáto zmluva musí byť uzatvorená na dobu v trvaní minimálne 5 rokov po finančnom ukončení projektu alebo uzatvorená na dobu neurčitú.   *Príslušný dokument musí byť predložený v termíne* uvedenom vo vyzvaní k doloženiu splnenia podmienok poskytnutia príspevku.Vlastníctvo nehnuteľností, na ktoré má žiadateľ/partner iné ako vlastnícke právo sa overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva.  *Nehnuteľnosti, na ktorých bude projekt realizovaný, nesmú byť zaťažené záložným právom v prospech tretích osôb (a to ani v prípade prenájmu). Výnimku môžu tvoriť prípady, kedy ide o záložné právo v prospech banky za účelom zaistenia úveru na spolufinancovaní projektu.*    *V prípade, že je projekt realizovaný na pozemkoch s nezisteným* *vlastníkom* v zmysle zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov žiadateľ/partner predkladá súhlas Slovenského pozemkového fondu, z ktorého vyplýva právo uskutočniť projekt a právo užívať nehnuteľnosť v súlade s projektom.  *V prípade, ak je projekt realizovaný na pozemku v zastavanom území obce, ktorý je klasifikovaný ako neknihovaný pozemok* v zmysle § 14 zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, a ktorý prešiel dňom účinnosti tohto zákona do vlastníctva obce, na ktorej území sa nachádza, obec ako žiadateľ/partner je povinná predložiť evidenčný list, alebo výpis z pozemkovej knihy preukazujúci skutočnosť, že ide o neknihovaný pozemok a iný dokument preukazujúci právo užívať pozemok (napr. vyjadrenie príslušného katastrálneho úradu).  V prípade, že žiadateľ/partner plánuje *nehnuteľnosť*, ktorej sa projekt týka, *obstarať v rámci realizácie projektu* a výdavky na obstaranie nehnuteľnosti sú súčasťou rozpočtu projektu, doloží ako povinnú prílohu *zmluvu o budúcej kúpnej zmluve či kúpnu zmluvu uzatvorenú medzi pôvodným majiteľom a žiadateľom ako nadobúdateľom predmetné nehnuteľnosti*. V takomto prípade sa vlastníctvo overuje pracovníkmi STS prostredníctvom verejného portálu Oversi.sk na základe údajov uvedených v prílohe č. 6a Žiadosti o NFP – Čestné prehlásenie partnera. Žiadateľ/partner už nie je povinný predkladať listy vlastníctva. |
| 2b. | Doklad preukazujúci majetkovo-právne vzťahy (vo vzťahu k realizácii stavebných prác v rámci projektu) pre žiadateľov/partnerov z ČR  Doklad preukazujúci majetkovo-právne vzťahy (vo vzťahu k realizácii stavebných prác v rámci projektu) – List vlastníctva, výpis z katastru nehnuteľnosti nie starší ako 3 mesiace pred termínom predloženia uvedenom vo vyzvaní k doloženiu splnenia podmienok poskytnutia príspevku.  Nehnuteľnosti (pozemky a stavby), na ktorých budú realizované stavebné práce, reštaurátorské práce v rámci obnovy historických objektov a prípadná obnova zelene musia byť vo výlučnom vlastníctve žiadateľa/partnera, alebo podľa nižšie uvedenej výnimky musí žiadateľ/partner mať k predmetným nehnuteľnostiam iné právo (napr. nájomná zmluva, vecné bremeno, súhlas vlastníka s užívaním nehnuteľnosti pre stanovený účel a stanoveným spôsobom), na základe ktorého je oprávnený stavebné práce uskutočniť. Túto podmienku poskytnutia príspevku musí žiadateľ/partner spĺňať počas realizácie projektu a zároveň počas obdobia udržateľnosti projektu, t. j. 5 rokov po finančnom ukončení projektu.  Výnimka:  V ČR sa povinnosť vlastniť nehnuteľnosti netýka projektov:   * zameraných na cesty II. a III. triedy a miestne komunikácie, u ktorých vlastnícke právo automaticky vyplýva z § 9 zákona č. 13/1997 a nie je potrebné ho preukázať. * projekty zamerané na vybudovanie/modernizáciu/ rekonštrukciu cyklochodníkov, značenie bežeckých a turistických trás, * stavebné práce zamerané na privedenie inžinierskych sietí (vodovod, kanalizácia, plyn, elektrické vedenie), pokiaľ sú pre realizáciu projektu potrebné; * ostatné projekty v prípade, že je vlastníkom nehnuteľnosti niektorý z nasledujúcich subjektov: štát, obec, kraj, nimi založená nebo zriadená organizácia, štátny podnik alebo cirkev.     Nehnuteľnosti, na ktorých bude projekt realizovaný, nesmú byť zároveň zaťažené zástavným právom v prospech tretích osôb (a to ani v prípade prenájmu). Výnimku môžu tvoriť iba prípady, kedy ide o zástavne právo v prospech banky za účelom zaistenia úveru na spolufinancovanie projektu.  *Pokiaľ je predmetom nákup nehnuteľnosti*  V prípade, že žiadateľ/partner plánuje nehnuteľnosť, ktorej sa projekt týka, obstarať v rámci realizácie projektu a výdavky na obstaranie nehnuteľnosti sú súčasťou rozpočtu projektu, doloží ako prílohu k splneniu podmienok poskytnutia príspevku:   * výpis z katastra nehnuteľnosti (nesmie byť starší než 3 mesiace pred termínom predloženia uvedenom vo vyzvaní k doloženiu splnenia podmienok poskytnutia príspevku), odkazujúci na meno pôvodného majiteľa,   zmluvu o budúcej kúpnej zmluve alebo kúpnu zmluvu uzatvorenú medzi pôvodným majiteľom a žiadateľom/partnerov ako nadobúdateľom predmetnej nehnuteľnosti. |
| 3. | Stavebné povolenie pre partnerov zo SR a ČR  Stavebné povolenie sú partneri povinní dodať najneskôr do pol roka od vydania rozhodnutia o schválení žiadosti o NFP[[1]](#footnote-1) (ak neboli súčasťou žiadosti o NFP). Riadiaci orgán môže v odôvodnených prípadoch túto lehotu predĺžiť. |
| 4. | Doklad o tom, že žiadateľ/partner nie je dlžníkom  Podmienky bezdlžnosti sú overované v prípade žiadateľov/partnerov zo SR prostredníctvom verejných registrov, resp. z monitorovacieho systému ITMS2014+ alebo z čestného prehlásenia. Jedná sa o nasledovné podmienky:   * potvrdenie miestne príslušného správcu dane * potvrdenie Sociálnej poisťovne * potvrdenie každej zdravotnej poisťovne, ktorá je v SR registrovaná   Podmienky bezdlžnosti sú overované v prípade žiadateľov/partnerov z ČR prostredníctvom čestného prehlásenia. Jedná sa o nasledovné podmienky:   * potvrdenie Správy sociálního zabezpečení * potvrdenie každej zdravotnej poisťovne, ktorá je v ČR registrovaná,   *Žiadateľ/partner z ČR je povinný predložiť na základe vyzvania potvrdenie miestne príslušného finančního úřadu.*  Konkrétne potvrdenia žiadateľ/partner predkladá iba v prípade, ak nebude možné overiť podmienky bezdlžnosti žiadateľa/partnera v rámci verejne dostupných registrov, resp. nebude postačovať čestné prehlásenie. Riadiaci orgán si vyhradzuje právo vyžiadať si uvedené potvrdenia v prípade potreby, a to najmä od žiadateľov/partnerov z ČR. |

1. Ak Riadiaci orgán neurčí vo výzve na predkladanie žiadostí o NFP inak. [↑](#footnote-ref-1)