# OBSAH / Výberové kritéria

[OBSAH / Výberové kritéria 1](#_Toc512314993)

[1. Administratívna kontrola žiadosti o NFP 2](#_Toc512314994)

[1.1 Podmienky doručenia žiadosti o NFP 2](#_Toc512314995)

[1.2 Podmienky poskytnutia príspevku: 4](#_Toc512314996)

[2. Odborné hodnotenie žiadostí o NFP 10](#_Toc512314997)

[2.1 Hodnotenie odborných kritérií 11](#_Toc512314998)

[2.2 Hodnotenie kvalitatívnych hodnotiacich kritérií 16](#_Toc512314999)

[3. Vyhodnotenie odborného hodnotenia a určenie poradia projektov 21](#_Toc512315000)

[4. Postupy v procese schvaľovania žiadostí o NFP pri rozdielnom hodnotení 22](#_Toc512315001)

# administratívna kontrola žiadosti o NFP

Administratívna kontrola pozostáva z dvoch etáp: overenie splnenia podmienok doručenia žiadosti o NFP a overenie podmienok poskytnutia príspevku.

## Podmienky doručenia žiadosti o NFP

V rámci overenia splnenia doručenia žiadosti o NFP sa posudzuje, či:

**1. Bola žiadosť o NFP doručená včas.**

Žiadateľ je povinný doručiť formulár žiadosti o NFP v elektronickej podobe prostredníctvom verejnej časti ITMS2014+ najneskôr v posledný deň uzávierky výzvy, resp. lehoty určenej na predkladanie žiadostí o NFP vo výzve. Zároveň je povinný doručiť najneskôr v posledný deň uzávierky výzvy, resp. lehoty určenej na predkladanie žiadostí o NFP vo výzve formulár žiadosti o NFP niektorým z nasledujúcich spôsobov:

1. **osobne** na STS/Infobod – STS/Infobod vystaví žiadateľovi potvrdenie o prijatí žiadosti o NFP s vyznačeným dátumom jej prijatia (potvrdí kópiu sprievodného listu/iný relevantný dokument o prijatí žiadosti o NFP), alebo
2. **poštou alebo kuriérom** – rozhodujúci je dátum odovzdania zásielky na poštu (formou doporučenej zásielky), resp. na inú prepravu (napr. zasielanie prostredníctvom kuriéra) do termínu uzavretia výzvy, alebo
3. **prostredníctvom e-schránky –** rozhodujúci je dátum podania formulára žiadosti o NFP do e-schránky riadiaceho orgánu[[1]](#footnote-1) najneskôr v posledný deň uzávierky výzvy.

V prípade doručenia žiadosti o NFP poštou, resp. kuriérom, zašle STS/Infobod žiadateľovi informáciu o prijatí žiadosti o NFP najneskôr do 5 pracovných dní po prijatí na kontaktný e-mail uvedený v žiadosti o NFP.

Pri doručovaní formulára žiadosti o NFP v elektronickej podobe prostredníctvom verejnej časti ITMS2014+, a zároveň do e-schránky RO alebo v listinnej forme na STS/Infobod sa za dátum doručenia považuje ten, ktorý nastal neskôr. Pre vylúčenie pochybností v prípade, ak žiadateľ doručí formulár žiadosti o NFP do e-schránky RO a tiež v listinnej forme na adresu určenú vo výzve, sa pre účely overenia splnenia podmienky „doručenia včas“ posudzuje prvé doručenie, ktorým bola naplnená podmienka predloženia v určenej forme, teda prvé doručenie do e-schránky RO alebo v listinnej podobe na adresu určenú vo výzve (za dodržania podmienky súladu s elektronickou formou predloženou cez ITMS2014+).

V prípade, ak nebude žiadosť o NFP doručená v termíne uvedenom vo výzve na predkladanie žiadostí o NFP, riadiaci orgán v zmysle § 20 ods. 1 písm. c) zákona o príspevku EŠIF rozhodne o zastavení konania a informuje o tom žiadateľa.

**2. Bola žiadosť o NFP doručená riadne.**

Žiadosť o NFP je doručená riadne, ak spĺňa nasledovné požiadavky na formát a zaslaný formát umožňuje objektívne posúdenie obsahu žiadosti o NFP:

Hodnotí sa, či:

1. žiadosť o NFP doručená v listinnej podobe je podpísaná. Ak doručená žiadosť o NFP nebude podpísaná, žiadosť o NFP bude vylúčená z ďalšej fázy hodnotenia;
2. podpísaná osoba je štatutárnym zástupcom vedúceho partnera projektu, resp. osobou splnomocnenou na zastupovanie štatutárneho zástupcu organizácie. V prípade, ak štatutárny orgán vedúceho partnera tvorí viac osôb a tieto osoby nemôžu rozhodovať samostatne, žiadosť o NFP musí byť podpísaná všetkými osobami, inak žiadosť o NFP bude vylúčená z ďalšej fázy hodnotenia.
3. obsah žiadosti o NFP je vyplnený v slovenskom alebo českom jazyku. Ak doručená žiadosť o NFP nebude vyplnená v slovenskom alebo českom jazyku, žiadosť o NFP bude vylúčená z ďalšej fázy hodnotenia;
4. Žiadosť o NFP v listinnej forme, predložená prostredníctvom poštovej prepravy/kuriéra alebo osobne, je predložená v nepriehľadnom a nepoškodenom obale a na obale sú uvedené nasledujúce odporúčané náležitosti:

* názov a adresa žiadateľa (vedúceho partnera)
* názov a adresa vyhlasovateľa výzvy, resp. Infobodu podľa toho, kam má byť žiadosť o NFP doručená
* názov programu
* kód výzvy
* názov projektu
* nápis „Žiadosť o NFP“
* nápis „neotvárať“

Ak doručená žiadosť o NFP nebude predložená v nepriehľadnom a nepoškodenom obale[[2]](#footnote-2), žiadosť o NFP bude vylúčená z ďalšej fázy hodnotenia;

1. obsah žiadosti o NFP je vyplnený písmom, ktoré umožňuje rozpoznanie obsahu textu. Ak doručená žiadosť o NFP nebude vyplnená písmom, ktoré umožňuje rozpoznanie obsahu textu, žiadosť o NFP bude vylúčená z ďalšej fázy hodnotenia.

**3. Bola ŽoNFP doručená vo forme určenej RO.**

Žiadosť o NFP je doručená vo forme určenej RO, ak je:

a) doručená prostredníctvom verejnej časti ITMS2014+; a zároveň

b) doručená v listinnej podobe, a to v jednom origináli a v dvoch kópiách, na adresy uvedené vo výzve na predkladanie žiadostí o NFP, alebo doručená prostredníctvom e-schránky.

|  |  |
| --- | --- |
|  | Žiadosti o NFP na to, aby splnili podmienky doručenia žiadosti o NFP **musia splniť všetky tri podmienky**. V opačnom prípade, t.j. v prípade ak čo i len jedna podmienka nie je splnená, STS zastaví konanie o žiadosti a takéto žiadosti o NFP budú vyradené z ďalšieho hodnotiaceho procesu. |

## Podmienky poskytnutia príspevku:

**1. Oprávnenosť žiadateľa – podmienky splnené?**

Hodnotí sa, či:

* organizácia žiadateľa vznikla min. 3 mesiace pred vyhlásením výzvy na predkladanie žiadostí o NFP, v rámci ktorej chce žiadateľ predložiť žiadosť o NFP;
* žiadateľ nie je dlžníkom na daniach, nie je dlžníkom na zdravotnom poistení a sociálnom poistení;
* voči žiadateľovi nie je vedené konkurzné konanie, reštrukturalizačné konanie, nie je v konkurze ani v reštrukturalizácii[[3]](#footnote-3);
* voči žiadateľovi nie je vedený výkon rozhodnutia[[4]](#footnote-4);
* žiadateľ nie je podnikom v ťažkostiach (ak relevantné)[[5]](#footnote-5);
* voči žiadateľovi sa nenárokuje vrátenie pomoci na základe rozhodnutia Európskej komisie, ktorým bola pomoc označená za neoprávnenú a nezlučiteľnú so spoločným trhom;
* žiadateľ je finančne spôsobilý na spolufinancovanie projektu;
* žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 7 ods. 6 a § 8 ods. 6/ § 8a ods. 4 zákona o podpore regionálneho rozvoja[[6]](#footnote-6);
* žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o žiadosti o NFP neboli právoplatne odsúdení za niektorý z nasledujúcich trestných činov:

1. trestný čin poškodzovania finančných záujmov ES (§261-§263 zák. 300/2005 Z. z.Trestného zákona SR, § 260 zák. 40/2009 Sb. Trestního zákoníku ČR),
2. niektorý z trestných činov korupcie (§328 - § 336 zák. 300/2005 Z. z. Trestného zákona SR; §331 – 334 zák. 40/2009 Sb. Trestního zákoníku ČR),
3. trestný čin legalizácie príjmu z trestnej činnosti (§ 233 - § 234 zák. 300/2005 Z. z. Trestného zákona SR, § 216-217 zák. 40/2009 Sb. Trestního zákoníku ČR),
4. trestný čin založenia, zosnovania a podporovania zločineckej skupiny (§296 zák. 300/2005 Z. z. Trestného zákona SR, § 361 - 363 zák. 40/2009 Sb. Trestního zákoníku ČR),
5. trestný čin machinácie pri verejnom obstarávaní a verejnej dražbe (§ 266 až § 268 zák. 300/2005 Z. z. Trestného zákona SR; §256 – 258 zák. 40/2009 Sb. Trestního zákoníku ČR);

* žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitého predpisu[[7]](#footnote-7);

1. sú splnené podmienky uvedené vo výzve na predkladanie žiadosti o NFP v časti 2.1 „Oprávnenosť žiadateľa“;

**2. Oprávnenosť partnera – podmienky splnené?**

Overuje sa, či sú partneri projektu v súlade so zoznamom oprávnených partnerov uvedených vo výzve na predkladanie žiadostí o NFP, resp. či ich oprávnenosti neprekážajú iné skutočnosti uvedené v dokumentácii. Na oprávnenosť partnera sa primerane vzťahujú podmienky poskytnutia príspevku oprávnenosti žiadateľa. Oprávnenosť partnera sa hodnotí obdobne ako oprávnenosť žiadateľa (vedúceho partnera), t.z. že sa kontrolujú obdobné prílohy žiadosti o NFP uvedené v bode č. 1 tejto časti dokumentu.

Taktiež sa overuje, či sú splnené akékoľvek ďalšie špecifické podmienky uvedené vo výzve na predkladanie žiadosti o NFP v časti 2.2 v rámci podmienky „Oprávnenosť partnera“.

**3. Oprávnenosť z hľadiska súladu obsahu žiadosti o NFP s cieľom programu, prioritnej osi a špecifického cieľa, v ktorom je predkladaná – podmienky splnené?**

Hodnotí sa, či:

1. projekt svojim charakterom zodpovedá zameraniu programu a či bol projekt predložený v rámci správnej prioritnej osi.
2. projekt je obsahovo predložený v rámci správneho špecifického cieľa v rámci danej prioritnej osi, resp. je treba overiť, či je obsah projektu v súlade s prioritnými témami pre danú oblasť podpory. Tu sa taktiež overuje, či je obsah aktivít uvedený v prílohe č. 1 žiadosti o NFP (popisom v bode č. 3 v časti „Popis projektovej aktivity“) v súlade s názvom danej aktivity a celkovým zameraním špecifického cieľa a prioritnej osi. Overuje sa súlad obsahu predloženej žiadosti o NFP so základným programovým dokumentom a s intervenčnou logikou programu.

**4. Oprávnenosť cieľovej skupiny – podmienky splnené?**

Hodnotí sa, či:

1. cieľová skupina uvedená v prílohe č. 1 žiadosti o NFP v *bode č. 1 – Popis cieľovej skupiny* je v súlade so zoznamom oprávnených cieľových skupín uvedenom v bode *Oprávnenosť aktivít projektu* výzvy na predkladanie žiadostí o NFP;
2. či je cieľová skupina *v bode č. 1* prílohy č. 1 žiadosti o NFP kvantifikovaná, teda či má priradenú číselnú hodnotu;
3. či je cieľová skupina uvedená *v bode č. 1* prílohy č. 1 žiadosti o NFP zvolená v súlade s intervenčnou logikou programu (príloha č. 2 MPIP/časť pre žiadateľa), teda či je správne priradená ku zvoleným aktivitám uvedeným *v bode č. 3* prílohy č. 1 žiadosti o NFP.

**5. Oprávnenosť aktivít – podmienky splnené?**

Hodnotí sa, či:

1. aktivity uvedené *v bode č. 3* prílohy č. 1žiadosti o NFP sú zvolené v súlade s podmienkami stanovenými v časti 2.4 „Oprávnenosť aktivít projektu“ výzvy na predkladanie žiadostí o NFP;
2. sú zvolené aktivity uvedené v *bode č. 3* prílohy č. 1 žiadosti o NFP v súlade s intervenčnou logikou programu (*prílohou č. 2 MPIP/časť pre žiadateľa)* a teda prislúchajúzvolenému špecifickému cieľu žiadosti o NFP*;*
3. si žiadateľ a partneri zvolili povinné aktivity „riadenie projektu“ a „zabezpečenie povinnej publicity projektu“ a uviedli ich v *bode č. 3* prílohy č. 1 žiadosti o NFP;
4. Žiadateľ neukončil fyzickú realizáciu aktivít projektu pred predložením žiadosti o NFP, resp. nezačal práce na projekte pred predložením žiadosti o NFP v súlade s legislatívou v oblasti štátnej pomoci a minimálnej pomoci.

V prípade, ak je žiadosť o NFP predložená v rámci špecifického cieľa 2.1 a jej súčasťou je investičná aktivita zameraná na zlepšenie stavu ciest II. a III. triedy (aktivita č. 1, 2 a 3 typu D špecifického cieľa 1.2 intervenčnej logiky programu – prílohy č. 2 MPIP/časť pre žiadateľa), posudzujú sa takisto podmienky stanovené v stati „Oprávnenosť aktivít“ v časti 3.1.3 Všeobecné podmienky oprávnenosti v MPIP/časť pre žiadateľa.

**6. Oprávnenosť miesta realizácie projektu – podmienky splnené?**

Hodnotí sa, či realizácia zvolených aktivít uvedených v žiadosti o NFP v časti *Miesto realizácie projektu* bude prebiehať v oprávnenom území Programu, resp. v zmysle podmienok stanovených vo Výzve na predkladanie žiadostí o NFP v rámci podmienky „Oprávnenosť miesta realizácie projektu“ alebo časti *Oprávnenosť miesta realizácie projektu* v kapitole 3.1.3. Všeobecné podmienky oprávnenosti MPIP/časť pre žiadateľa.

**7. Podmienky podľa osobitých predpisov – splnené?**

Hodnotí sa:

1. **Podmienky týkajúce sa súladu s pravidlami štátnej pomoci/pomoci de minimis – splnené?**

V prípade, ak je v rámci príslušnej výzvy na predkladanie žiadostí o NFP uplatnená schéma de minimis, posudzujú sa v tomto bode informácie o žiadateľoch/partneroch, na ktorých sa bude schéma de minimis uplatňovať.

* či je žiadateľ/partner, na ktorého sa uplatňuje schéma de minimis, v kategórii mikro, malých a stredných podnikov (MSP);
* či je žiadateľ/partner, na ktorého sa uplatňuje schéma de-minimis, jediný podnik v zmysle článku 2 ods. 2 nariadenia o minimálnej pomoci;
* či sa voči žiadateľovi/partnerovi, na ktorého sa uplatňuje schéma de minimis, nenárokuje vrátenie pomoci na základe predchádzajúceho rozhodnutia EK, ktorým bola poskytnutá pomoc označovaná za neoprávnenú. To sa týka aj podnikov, s ktorými je projekt prepojený;
* žiadateľ/partner, na ktorého sa uplatňuje schéma de minimis, ani žiaden podnik, ktorý je so žiadateľom/partnerom prepojený, nevykonáva hospodársku činnosť v sektore, na ktorý sa vzťahuje článok 1 ods. 1 Nariadenia EK č. 1407/2013. Tieto sektory sú vymenované v schéme de minimis v časti F: Rozsah pôsobnosti. V prípade, ak sa zistí, že žiadateľ/partner vykonáva takúto hospodársku činnosť, takýto projekt nemôže byť podporený.

V rámci posudzovania splnenia tejto podmienky sa ďalej overuje, či

* žiadateľ/partner, na ktorého sa uplatňuje schéma de minimis, vykonáva hospodársku činnosť a je účastník hospodárskej súťaže v tých oblastiach, do ktorých je zameraná pomoc podľa schémy, alebo to je jeho predmetom činnosti.
* žiadateľ/partner, na ktorého sa uplatňuje schéma de minimis, vykonáva hospodársku činnosť v oblasti cestnej nákladnej dopravy v prenájme alebo za úhradu. Na taký typ žiadateľa/partnera sa uplatňuje maximálna prípustná suma príspevku v schéme de minimis na 100 000,- EUR v priebehu troch fiškálnych rokov. Výdavky nesmú byť použité na nákup vozidiel cestnej nákladnej dopravy.
* žiadateľ/partner, na ktorého sa uplatňuje schéma de minimis, nie je podnik v ťažkostiach.
* žiadaná výška pomoci, ktorú žiadateľ/partner, na ktorého sa uplatňuje schéma de minimis, uviedol v žiadosti o NFP, neprekračuje povolené limity stanovené vo výzve na predkladanie žiadosti o NFP v časti *Maximálna a minimálna výška príspevku z EÚ*. Zároveň sa overuje to, či žiadateľ/partner neprekročil výšku príspevku 200 000,- EUR poskytnutú v troch posledných fiškálnych rokoch.
* či žiadateľ/partner splnil všetky podmienky vyplývajúce z príloh k žiadosti o NFP vyžadovaných v prípade uplatňovania schémy de minimis.

Bližšie informácie o podmienkach sú uvedené v schéme de minimis, ktorá tvorí prílohu výzvy na predkladanie žiadostí o NFP.

V prípade, ak sa v príslušnej výzve na predkladanie žiadostí o NFP neuplatňuje schéma de minimis, v rámci tejto podmienky sa overuje, či sa realizácia plánovaných aktivít projektu zameriava/nezameriava na ziskové aktivity a či je/nie v súlade s pravidlami hospodárskej súťaže a či sú podporované aktivity, ktoré môžu realizovať aj iné subjekty na trhu a existuje možnosť narušenia trhového prostredia. Podporou takého projektu by mohlo dôjsť k zvýhodneniu žiadateľa oproti ostatným subjektom a k narušeniu hospodárskej súťaže. V prípade, ak sa preukáže, že financovanie aktivít projektu by predstavovalo štátnu pomoc, takýto projekt nemôže byť podporený.

1. **Neporušenie zákazu nelegálneho zamestnávania štátneho príslušníka tretej krajiny**

Hodnotí sa, či žiadateľ neporušil zákaz nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu žiadosti o NFP.

**8. Ďalšie podmienky poskytnutia príspevku – splnené?**

Hodnotí sa:

1. **Podmienky poskytnutia príspevku z hľadiska splnenia kritérií cezhraničnej spolupráce**

* či sú splnené podmienky uvedené vo Výzve na predkladanie žiadostí o NFP v rámci „Podmienky poskytnutia príspevku z hľadiska splnenia kritérií cezhraničnej spolupráce“. Žiadosť o NFP môže byť postúpená do ďalšej fázy hodnotenia iba v prípade, ak splní minimálne tri zo štyroch kritérií cezhraničnej spolupráce. Zároveň platí, že kritérium spoločnej prípravy a spoločnej realizácie sú pre žiadateľov povinné.
* podmienky cezhraničnej spolupráce sa vyhodnocujú nasledovne:

*Spoločná príprava* – overuje sa, či boli k žiadosti o NFP doložené zápisnice zo spoločných stretnutí, fotodokumentácia, e-maily atď. Splnenie tohto kritéria je pre žiadateľa povinné.

*Spoločná realizácia* – partneri sú povinní zrealizovať minimálne jednu spoločnú aktivitu na splnenie tohto kritéria. Splnenie tohto kritéria je pre žiadateľa povinné. Avšak účelové stretnutia, ktoré si povaha projektu vzhľadom na ciele projektu nevyžaduje, nie je možné považovať za relevantné pri hodnotení tohto kritéria. V žiadosti o NFP musí byť v popise jednoznačne preukázané, že partneri budú realizovať minimálne jednu relevantnú spoločnú aktivitu.

*Spoločný personál* – pre splnenie daného kritéria musí byť minimálne jeden pracovný záväzok na vedúceho manažéra projektu na každej strane (teda minimálne u VP a HCP).

*Spoločné financovanie* – overuje sa, či majú partneri z oboch štátov finančný podiel na žiadosti o NFP.

1. **Podmienky poskytnutia príspevku z hľadiska preukázania cezhraničného dopadu na podporované územie**

* či sú splnené podmienky uvedené vo Výzve na predkladanie žiadostí o NFP v rámci „Podmienky poskytnutia príspevku z hľadiska preukázania cezhraničného dopadu na podporované územie“;
* overuje sa, či má žiadosť o NFP jasný a preukázateľný cezhraničný dopad, teda či sa výsledky a výstupy žiadosti o NFP budú prejavovať na oboch stranách hranice. V prípade, že žiadosť o NFP nevykazuje cezhraničný dopad, žiadosť o NFP nemôže byť postúpená do ďalšej fázy hodnotenia.

1. **Oprávnenosť z hľadiska vysporiadania majetkovo-právnych vzťahov a povolení na realizáciu aktivít projektu**

* v prípade stavebnej alebo investičnej činnosti sa uvedené kontroluje na základe čestného prehlásenia partnerov. Dokumenty preukazujúce majetko-právne vzťahy (s výnimkou listu vlastníctva za partnerov zo SR) majú partneri povinnosť predložiť až po schválení projektu v rámci Výzvy na preukázanie splnenia podmienok poskytnutia príspevku;
* overujú sa taktiež osobitné podmienky stanovené vo Výzve na predkladanie žiadostí o NFP v časti „Oprávnenosť z hľadiska vysporiadania majetkovo-právnych vzťahov a povolení na realizáciu aktivít projektu“, ak je to relevantné;

1. **Oprávnenosť z hľadiska plnenia požiadaviek v oblasti posudzovania vplyvov na životné prostredie**

* Každá žiadosť o NFP musí byť v súlade s požiadavkami v oblasti posudzovania vplyvov na životné prostredie. V prípade bežných investičných aktivít projektu je stanovisko príslušného orgánu z Českej aj Slovenskej republiky o vplyve týchto investičných aktivít na životné prostredie zahrnuté v územnom rozhodnutí a stavebnom povolení, alebo iných výstupoch konaní podľa platnej legislatívy v SR a ČR . V prípade, ak by mali investičné aktivity nepriaznivý vplyv na životné prostredie, územné rozhodnutie ani stavebné povolenie by nemohli byť vydané.

1. **Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000**

* hodnotí sa s ohľadom na oprávnené aktivity vykonávané v rámci projektu v zmysle prílohy č. 4 „Postup v rámci preukázania súladu aktivít projektu na územia Natura 2000“ Manuálu prípravy a implementácie projektu/časť pre žiadateľa;
* či sú splnené podmienky uvedené vo Výzve na predkladanie žiadostí o NFP v rámci podmienky „Oprávnenosť z hľadiska preukázania súladu s požiadavkami v oblasti dopadu plánova projektov na územia sústavy NATURA 2000“;
* či žiadateľ predložil čestné vyhlásenie/stanovisko príslušného krajského úradu, že projekt nebude mať nepriaznivý vplyv na územia sústavy NATURA 2000 (ak relevantné);

1. **Oprávnenosť z hľadiska súladu s horizontálnymi princípmi**

* či sú splnené podmienky uvedené vo prílohe č. 9 MPIP / časť pre žiadateľa;
* overuje sa, či žiadateľ zvolí relevantné projektové ukazovatele *v bode č. 3* Prílohy č. 1 žiadosti o NFP „Aktivity partnerov v projekte a očakávané merateľné ukazovatele“, ktoré majú byť realizáciou navrhovaných aktivít dosiahnuté a ktorými sa majú dosiahnuť ciele projektu; projekt sa tým zaraďuje do skupiny s významným príspevkom k HP UR. Výber ukazovateľa HP UR nie je podmienkou pre uznanie príspevku projektu k HP UR. Zároveň žiadateľ v rámci formuláru žiadosti o NFP v čestnom vyhlásení potvrdzuje súlad s horizontálnymi princípmi. V prípade, ak aktivity projektu nie sú v súlade s oprávnenými aktivitami v rámci výzvy, projekt nespĺňa podmienku poskytnutia príspevku z hľadiska súladu s HP UR.
* osobitne sa overuje, či žiadosť o NFP spĺňa princíp rovnosti mužov a žien a nediskriminácie, a to na základe informácií uvedených v žiadosti o NFP.

1. **Maximálna a minimálna výška príspevku**

* overuje sa, či požadovaná výška príspevku uvedená v žiadosti o NFP spĺňa podmienky stanovené vo výzve na predkladanie žiadostí o NFP v časti Ďalšie podmienky poskytnutia príspevku, Maximálna a minimálna výška príspevku. V prípade, ak žiadosť o NFP nespĺňa minimálnu hranicu stanovenú vo výzve, žiadosť o NFP nemôže postúpiť do ďalšej fázy hodnotenia. V prípade, ak žiadosť o NFP prekročí maximálnu výšku pomoci stanovenú vo Výzve na predkladanie žiadostí o NFP (ak relevantné), bude žiadateľovi umožnená úprava rozpočtu v rámci výzvy na doplnenie žiadosti o NFP. Zníženie rozpočtu projektu však nemôže mať za následok zmenu hodnôt merateľných ukazovateľov a ani aktivít projektu.

1. **Časová oprávnenosť realizácie projektu**

* či sú dodržané požiadavky na maximálnu a minimálnu dĺžku realizácie projektu v súlade s Výzvou na predkladanie žiadostí o NFP. Uvedené sa overuje z bodu č. 2 Prílohy č. 1 žiadosti o NFP Harmonogram realizácie aktivít.

1. **Podmienky poskytnutia príspevku z hľadiska definovania merateľných ukazovateľov projektu**

* či merateľné ukazovatele projektu sú v súlade so zoznamom merateľných ukazovateľov uvedených v *MPIP/časť pre žiadateľa* v *prílohe č. 3.*
* či sú splnené podmienky uvedené vo Výzve na predkladanie žiadostí o NFP v rámci „Podmienky poskytnutia príspevku z hľadiska definovania merateľných ukazovateľov projektu“. Tu môže byť uvedené, že žiadateľ/partner je povinný zvoliť si konkrétny merateľný ukazovateľ (jeden alebo viac). Preto sa overuje, či si žiadateľ/partner tento merateľný ukazovateľ skutočne zvolil, a to v ITMS2014+ a takisto v bode č. 3 prílohy č. 1 žiadosti o NFP.
* overuje sa, či je na projekte definovaný minimálne jeden merateľný ukazovateľ s určením východiskovej a cieľovej hodnoty, ktorého napĺňanie sa bude preukazovať v rámci monitorovacích správ, ak nie je vo výzve explicitne uvedené, že je potrebné si zvoliť viac ako jeden merateľný ukazovateľ s určením východiskovej a cieľovej hodnoty.

1. **Podmienky poskytnutia príspevku z hľadiska zabezpečenia spolufinancovania**

* či sú splnené podmienky stanovené vo Výzve na predkladanie žiadostí o NFP v rámci bodu „Podmienky poskytnutia príspevku z hľadiska zabezpečenia spolufinancovania“.

1. **Oprávnenosť výdavkov**

* či je dodržaná určená výška pomerov spolufinancovania pre jednotlivé zdroje v súlade s časťou *Financovanie projektu* výzvy na predkladanie žiadostí o NFP;
* či výška navrhovaných finančných prostriedkov v jednotlivých kapitolách je v súlade s limitmi výdavkov uvedených v prílohe č. 6 Oprávnenosť výdavkov *MPIP/časť pre žiadateľa.* Uvedené sa týka najmä výdavkov na prípravu projektu, personálnych výdavkov, výdavkov na investície (týka sa najmä limitu na nákup nehnuteľnosti), kancelárskych, administratívnych a iných nepriamych výdavkov a takisto limitov pri využití paušalizácie mzdových výdavkov.
* či výška navrhovaných finančných prostriedkov v jednotlivých kapitolách je v súlade so špecifickými limitmi, ktoré môžu byť stanovené v časti *Oprávnenosť výdavkov na realizáciu projektu* v rámci výzvy na predkladanie žiadosti o NFP;
* či navrhované výdavky projektu sú oprávnené v súlade s prílohu č. 6 Oprávnenosť výdavkov MPIP/časť pre žiadateľa*;*
* či výdavky (t.j. bežné prevádzkové administratívne výdavky a režijné výdavky) zahrnuté v projekte nie sú vynaložené na bežnú prevádzku organizácie prijímateľa, t.j. sú nad rámec bežnej činnosti organizácie a aktivity uvedené v projekte by organizácie bez realizácie projektu nevykonávala;
* či navrhované výdavky na prípravu projektu sú oprávnené, t. z. či výdavky zrealizované pred predložením žiadosti o NFP sú oprávnené;
* či žiadateľ/partner predložil podpornú dokumentáciu preukazujúcu oprávnenosť výdavkov a/alebo nárokovanej výšky oprávnených výdavkov k výdavkom uvedeným v kapitolách 4, 5 a 6 rozpočtu projektu (fakultatívne).
* či vedúcemu partnerovi ani ostatným partnerom nebol priznaný finančný príspevok na žiadané výdavky predkladaného projektu, ktoré majú byť financované z EFRR a ŠR z iného programu financovaného z EÚ ani z iných verejných zdrojov
* sú v žiadosti o NFP zohľadnené príjmy (ak relevantné).

Výdavky, ktoré sa v rámci programu považujú za neoprávnené, sú uvedené v kapitole č. 4 prílohy č. 6 MPIP/časť pre žiadateľa - *Oprávnenosti výdavkov*. V prípade projektov generujúcich príjem je oprávnenosť výdavkov taktiež posudzovaná v zmysle podmienok stanovených v *Oprávnenosti výdavkov v kapitole č. 5*.

V prípade identifikovania neoprávnených výdavkov, resp. ak výdavky projektu nie sú v súlade s pravidlami oprávnenosti výdavkov je žiadateľ vyzvaný na úpravu rozpočtu v súlade s kapitolou 3.2.2 Administratívne overenie, bodom II. Overenie podmienok poskytnutia príspevku, časťou "Výzva na doplnenie žiadosti o NFP" MPIP/časť pre žiadateľa, alebo budú takéto výdavky automaticky vyradené zo žiadosti o NFP v procese odborného hodnotenia

|  |  |
| --- | --- |
|  | V prípade, ak žiadosť o NFP prekročí maximálnu výšku pomoci stanovenú vo Výzve na predkladanie žiadostí o NFP (ak relevantné) bude žiadateľovi umožnená úprava rozpočtu v rámci výzvy na doplnenie žiadosti o NFP. Zníženie rozpočtu projektu však nemôže mať za následok zmenu hodnôt merateľných ukazovateľov a ani aktivít projektu. |

**10. Predložil žiadateľ všetky požadované prílohy a informácie v súlade s výzvou?**

* Hodnotí sa, či všetky predložené prílohy sú platné, aktuálne a úplné v zmysle podmienok stanovených vo Výzve na predkladanie žiadostí o NFP.

# Odborné hodnotenie žiadostí o NFP

V rámci odborného hodnotenia sa hodnotí na základe súboru bodovaných kritérií s bodovou škálou   
0 – 3 – 5 a hodnotí sa miera splnenia daného kritéria (t.j. do akej miery žiadosť o NFP spĺňa dané kritérium).

Bodové kritéria predstavujú nasledovnú váhu:

|  |  |
| --- | --- |
| 0 bodov | Kritérium nie je splnené – projekt nespĺňa vôbec ani jednu uvedenú podmienku a v prípade realizácie projektu nebude možné zabezpečiť primeranú kvalitu a dostatočné výsledky. |
| 3 body | Kritérium je splnené čiastočne – je primerane popísaná podstata a reálnosť riešenia danej podmienky, t.j. v prípade realizácie projektu bude možné zabezpečiť primeranú kvalitu a dostatočné výsledky. |
| 5 bodov | Kritérium je splnené – projekt dostatočne spĺňa všetky uvedené podmienky. |

|  |  |
| --- | --- |
|  | PRIMERANE znamená, že z popisu je rozpoznateľná predstava/myšlienka, ale nie je presne definovaný spôsob naplnenia/uskutočnenia danej predstavy/myšlienky, t.j. je definovaný iba čiastočne.  DOSTATOČNE znamená, že predstava/myšlienka je jasne popísaná a zdôvodnená a spôsob naplnenia/uskutočnenia danej predstavy/myšlienky je jasný a reálne uskutočniteľný. |

Proces odborného hodnotenia žiadostí o NFP pozostáva z dvoch etáp, t.j. hodnotenie odborných kritérií a hodnotenie kvalitatívnych kritérií.

## Hodnotenie odborných kritérií

Hodnotenie odborných kritérií vykonávajú odborní hodnotitelia. Odborný hodnotiteľ zo strany vedúceho partnera ako aj zo strany hlavného cezhraničného partnera, t.j. dvaja odborní hodnotitelia hodnotia žiadosť o NFP v totožnom rozsahu na základe 7 kritérií bodového charakteru. Kritéria majú bodovú škálu 0 – 3 – 5. Žiadosť o NFP môže získať maximálny počet 70 bodov.

|  |
| --- |
| **Zoznam odborných hodnotiacich kritérií** |

Hodnotiteľ posudzuje každé kritérium na základe *predmetu hodnotenia*, pričom dané kritérium môže získať maximálny počet bodov, t.j. 5 bodov iba v prípade ak splní podmienky uvedené v *spôsobe hodnotenia*. V opačnom prípade musí hodnotiteľ zvážiť pridelenie bodov 3 alebo 0.

**1. Príspevok projektu k regionálnym potrebám a schváleným stratégiám**

|  |  |
| --- | --- |
| Predmet hodnotenia | 1. V žiadosti o NFP sú jasne popísané riešené problematické oblasti, resp. možné potenciály v rámci spoločného územia. 2. Odôvodnenie potreby realizácie projektu reflektuje reálne potreby a reálny dopyt v danej oblasti. 3. Projekt je zmysluplný, vytvára pridanú hodnotu a prispieva k riešeniu uvedených problémov v spoločnom území, resp. primerane reaguje na daný potenciál. 4. Projekt prispieva k schváleným regionálnym stratégiám a koncepciám. (Hodnotí sa iba ak bol projekt predložený v rámci investičnej priority 1b.) |
| Spôsob hodnotenia | * Sú uvedené relevantné, nie iba všeobecné, štatistické, regionálne a demografické údaje k danej problematike a odkazy na príslušné regionálne/štátne/európske dokumenty a riešená problematika nie je v rozpore s uvedenými dokumentmi; * Identifikácia riešenia problematickej oblasti/potenciálu spoločného územia je jednoznačne popísaná a vychádza z analýzy reálneho stavu v spoločnom území;   + Potreba realizácie projektu vychádza z analýzy reálnych potrieb a reálneho dopytu po výstupoch projektu v spoločnom území (sú uvedené odkazy, resp. doložené v prílohe), lebo sú tieto potreby a dopyt podložené napr. prieskumom.   + Odôvodnenie realizácie projektu vychádza z reálnych alternatív možných riešení, resp. navrhované riešenia sú logické vo vzťahu k definovaným potrebám spoločného územia.   + Navrhované riešenia sú v súlade s definovanou problematickou oblasťou/potenciálom spoločného územia a prispievajú reálne k zlepšeniu uvedených štatistických/demografických/regionálnych charakteristík (zlepšené charakteristiky sú v žiadosti konkrétne uvedené).   + V popise je jasne uvedená pridaná hodnota realizovaného projektu pre spoločné územie, resp. pre cieľovú skupinu, resp. v rámci riešenej problematiky a sú uvedené konkrétne kroky, ktoré prispievajú k riešeniu uvedených problémov v spoločnom území, resp. využitia daného potenciálu.   + Výstupy navrhovaných riešení projektu majú reálny dopad na rozvoj spoločného územia/daného potenciálu.   + V popise sa uvádza konkrétne ustanovenie regionálnych stratégií a koncepcií, ku ktorým sa vzťahuje a jasne sa uvádza akým spôsobom projekt prispieva k ich realizácii/naplneniu; |

**2. Príspevok projektu k inovatívnosti v danej oblasti**

|  |  |
| --- | --- |
| Predmet hodnotenia | 1. Projekt svojím riešením dostatočne využíva dostupné poznatky a doterajšie výsledky a skúsenosti z praxe a prispieva k ich rozšíreniu. 2. Projekt prináša nové postupy a riešenia, ktoré sú z hľadiska jeho zamerania relevantné a prispievajú k dosiahnutiu cieľov projektu. 3. Projekt rieši prenos skúseností, know-how, transfery poznatkov a technológií. |
| Spôsob hodnotenia | * + Projekt uvádza príslušné zdroje poznatkov, výsledkov a skúseností z praxe a uvedené poznatky, výsledky a skúsenosti z praxe využíva a aplikuje vo vlastnej realizácii;   + Navrhované postupy a riešenia vychádzajú z dostupných poznatkov v riešenej oblasti a tieto ďalej inovujú, resp. rozvádzajú, resp. prinášajú nové postupy a riešenia (v súčasnosti nie sú na trhu dostupné podobné, resp. totožné nástroje, postupy a riešenia alebo sú už na trhu dostupné podobné, resp. totožné nástroje, postupy a riešenia, ale realizáciou projektu dôjde k ich ďalšiemu rozpracovaniu, ktoré zabezpečí dostatočnú inovatívnosť);   + Navrhované postupy a riešenia sú uskutočniteľné, prispôsobené aktuálnemu stavu poznatkov a optimálne na dosiahnutie stanovených výsledkov;   + Zavedenie nových postupov a riešení vedie k dosiahnutiu cieľov projektu;   + Pri projektoch predložených v IP 1b: projekt rieši prenos know-how, transfery poznatkov a technológií na takej úrovni, ktorá prispieva k jej rozšíreniu medzi MSP a ich relevantnými partnermi z radu výskumných inštitúcií;   + Pri projektoch predložených v ostatných IP: projekt rieši prenos skúseností/know-how medzi partnermi projektu i voči tretím subjektom v riešenej problematike, ktoré prispievajú k zvýšeniu kvality výstupov projektu; |

Ak je projekt natoľko nový/inovatívny, že nie sú k dispozícii stávajúce poznatky či výsledky, nie je to dôvodom pre zníženie bodového ohodnotenia.

**3. Opodstatnenosť aktivít pre realizáciu projektu**

|  |  |
| --- | --- |
| Predmet hodnotenia | 1. Aktivity sú vhodne zvolené, logicky na seba nadväzujú a jasne prispievajú k riešeniu identifikovaného problému/cieľu projektu. 2. Aktivity realizované mimo oprávnené územie sú prospešné pre oprávnené územie a oprávnenú cieľovú skupinu. (ak relevantné, pokiaľ nie je, tak sa nezohľadňuje). 3. Výstupové ukazovatele sú vhodne zvolené s ohľadom na odborné (vecné) aktivity projektu. 4. Dĺžka realizácie odborných (vecných) aktivít zodpovedá ich odborno-technickým požiadavkám. |
| Spôsob hodnotenia | * + Zvolené aktivity projektu logicky riešia definované problematické oblasti, resp., potenciál spoločného územia a nadväzujú na odôvodnenie projektu;   + Z popisu aktivít je jasný prínos realizovanej aktivity k dosiahnutiu cieľov projektu a reálna predstava žiadateľa o rozsahu a obsahu realizovaného projektu;   *Aktivity realizované mimo oprávnené územie:*   * + V popise je jasne odôvodnené zaradenie aktivít mimo oprávnené územie a toto odôvodnenie korešponduje so zameraním projektu a prispieva k jeho vyššej efektivite;   + V popise je jasne špecifikovaný dopad týchto aktivít do podporovaného spoločného územia a príspevok k rozvoju územia je jasne špecifikovaný;   + Prospech oprávnených cieľových skupín z aktivít realizovaných mimo oprávnené územie je jasne špecifikovaný a je dostatočný;   + V prípade účasti partnera projektu, ktorý pochádza mimo oprávneného územia je táto účasť na projekte riadne a opodstatnene odôvodnená a účasť tohto partnera je prínosom pre projekt;   + Výstupové ukazovatele sú logicky zvolené s ohľadom na odborné aktivity projektu a reálne odrážajú prínos realizovaných aktivít projektu;   + Kvantifikácia výstupových ukazovateľov odpovedá realizovaným odborným aktivitám, výstupom a plánovaným výdavkom projektu;   + Harmonogram realizácie odborných aktivít projektu je reálne uskutočniteľný s ohľadom na odborno-technické požiadavky ich realizácie;   + Časová nadväznosť a celková dĺžka jednotlivých aktivít je logická a adekvátna; |

**4. Príspevok projektu k potrebám oprávnenej cieľovej skupine programu**

|  |  |
| --- | --- |
| Predmet hodnotenia | 1. Oprávnená cieľová skupina je vhodne zvolená a dostatočná. 2. Projekt je prínosný pre oprávnenú cieľovú skupinu. |
| Spôsob hodnotenia | * + Zvolená cieľová skupina dostatočne odpovedá cieľom projektu;   + Kvantifikácia cieľovej skupiny dostatočne odpovedá realizovaným aktivitám (t.j. nie je naddimenzovaná ani poddimenzovaná);   + Cieľová skupina sa priamo účastní realizácie projektu, resp. realizácia projektu má na cieľovú skupinu priamy vplyv;   + Prínosy pre cieľovú skupinu sú riadne popísané, sú konkrétne a zlepšujú jej situáciu v spoločnom území; |

**5. Relevantnosť partnerstva a prevádzková kapacita partnerov**

|  |  |
| --- | --- |
| Predmet hodnotenia | 1. Partneri sú s ohľadom na definované aktivity a ciele projektu schopní odborne zvládnuť a zabezpečiť plánované aktivity a ciele projektu. 2. Rozdelenie úloh/aktivít medzi partnermi je vhodné, jasné a logické v nadväznosti na odborné požiadavky projektu. 3. Odborné personálne kapacity sú vhodne zvolené a sú primerané v nadväznosti na aktivity a rozpočet projektu a odborné požiadavky projektu. |
| Spôsob hodnotenia | * + Odborný pracovníci sú dostatočne kvalifikovaní pre realizáciu zvolených odborných aktivít, prípadne partneri majú jasnú predstavu o spôsobe realizácie odborných aktivít (napr. formou kvalifikovaných externých dodávateľov);   + Partneri majú medzi sebou rozdelené úlohy tak, aby bola zaistená efektívna realizácia spoločných aktivít po odbornej stránke;   + Je zabezpečená riadna koordinácia realizácie spoločných úloh/aktivít;   + Zvolené odborné personálne zabezpečenie kvalitatívne odpovedá realizovaným aktivitám (t.j. nie je poddimenzované ani naddimenzované); |

**6. Finančná a ekonomická stránka projektu**

|  |  |
| --- | --- |
| Predmet hodnotenia | 1. Rozpočet projektu je v nadväznosti na odborné (vecné) aktivity a výstupy projektu dostatočný a reálne nastavený. 2. Výdavky projektu sa javia ako efektívne a hospodárne. 3. Pomer medzi výdavkami projektu a jeho výstupmi/úžitkom je primeraný a efektívny. |
| Spôsob hodnotenia | * + Nakupované vybavenie, tovary a služby odpovedajú plánovaným výstupom/cieľom projektu a budú pre účely ich dosiahnutia riadne využité;   + Hospodárnosť a efektívnosť výdavkov je v kontexte projektu dostatočná;   + Navrhovaná výška výdavkov na nákupy vybavenia, tovaru a služieb je dostatočná a reálna (t.j. nie je poddimenzovaná ani naddimenzovaná); |

Výdavok je efektívnym a hospodárnym ak:

* Jeho zaradenie do rozpočtu je odôvodnené s ohľadom na dosiahnutie cieľov projektu;
* Plánovaný výdavok je primeraný ohľadom na požiadavky na technicko-odborné a organizačné riešenie projektu;
* Stanovená cena je v navrhovanom riešení cenou na trhu v oblasti činnosti obvyklou (a to v danom mieste a čase). Uvedené je odporúčané preukázateľne dokladovať.

V prípade, že odborný hodnotiteľ zistí, že navrhované výdavky nie sú efektívne a primerané je povinný o tejto skutočnosti informovať v hodnotiacom hárku. V prípade, že je možné finančne vyčísliť výšku neoprávnených výdavkov, tú uvedie v hodnotiacom hárku. Takto určené neoprávnené výdavky budú z rozpočtu žiadosti o NFP odpočítané.

|  |  |
| --- | --- |
|  | Žiadosť o NFP, ktorá nesplní podmienku hospodárnosti a efektívnosti (t.j. ktorá v hodnotení tohto kritéria získa 0 bodov) nemôže byť schválená. |

**7. Udržateľnosť projektu**

|  |  |
| --- | --- |
| Predmet hodnotenia | 1. Do akej miery budú mať cieľ a výstupy projektu trvalý alebo dlhodobý charakter. 2. Do akej miery bude vplyv projektu na oprávnenú cieľovú skupinu po skončení jeho realizácie. 3. Do akej miery budú výstupy, resp. výsledky projektu využívané po ukončení realizácie projektu. |
| Spôsob hodnotenia | * + Cieľ a výstupy projektu majú dlhodobý charakter a  budú naplňované aj po skončení realizácie projektu.   + Výstupy projektu budú využívané k dosiahnutiu jeho cieľov aj po ukončení realizácie projektu;   + Vplyv projektu na oprávnenú cieľovú skupinu po skončení jeho realizácie je reálny; |

|  |  |
| --- | --- |
|  | V prípade, ak výstupy projektu nebudú využívané počas celej doby udržateľnosti, bude oprávnená iba alikvotná časť výdavkov. Hodnotiteľ o tejto skutočnosti informuje v hodnotiacom hárku. Takto určené neoprávnené výdavky budú z rozpočtu žiadosti o NFP odpočítané. |

## Hodnotenie kvalitatívnych hodnotiacich kritérií

Hodnotenie kvalitatívnych kritérií vykonáva Spoločný technický sekretariát prostredníctvom dvoch určených zamestnancov, ktorí hodnotia žiadosť o NFP ako celok a to v totožnom rozsahu na základe 14 kritérií bodového charakteru. Súčasťou kvalitatívnych kritérií sú kritéria pre hodnotenie cezhraničného dopadu a cezhraničnej spolupráce. Každé kritérium ma bodovú škálu 0 – 3 – 5. Žiadosť o NFP môže získať maximálny počet 70 bodov. Výsledný počet získaných bodov sa získa prostredníctvom zpriemerovania bodov od oboch hodnotiteľov.

|  |
| --- |
| **Zoznam kvalitatívnych hodnotiacich kritérií** |

Hodnotiteľ posudzuje každé kritérium na základe *predmetu hodnotenia*, pričom dané kritérium môže získať maximálny počet bodov, t.j. 5 bodov iba v prípade ak splní podmienky uvedené v *spôsobe hodnotenia*. V opačnom prípade musí hodnotiteľ zvážiť pridelenie bodov 3 alebo 0.

**1. Prínos projektu k cieľom programu**

|  |  |
| --- | --- |
| Predmet hodnotenia | 1. Nakoľko sú stanovené postupy a riešenia opodstatnené z hľadiska zamerania danej prioritnej osi, zvoleného špecifického cieľa a zvolenej investičnej priority. 2. Aktivity projektu sú relevantné pre zvolený špecifický cieľ a zvolenú investičnú prioritu. |
| Spôsob hodnotenia | * Miera prepojenia logiky projektu k programu je jednoznačná a neexistujú žiadne pochybnosti o prínose projektu k napĺňaniu cieľov programu – stanovené postupy a riešenia sú opodstatnené a potrebné pre napĺňanie cieľov programu (prioritnej osi, zvoleného špecifického cieľa a zvolenej investičnej priority); * Implementácia aktivít projektu jednoznačne prispeje k dosiahnutiu výstupov a výsledkov programu a neexistujú žiadne pochybnosti o potrebe realizácie všetkých uvádzaných aktivít; |

**2. Spôsob realizácie projektu**

|  |  |
| --- | --- |
| Predmet hodnotenia | 1. Navrhovaná postupnosť jednotlivých krokov realizácie projektu je logická a uskutočniteľná. 2. Harmonogram projektu je adekvátny k aktivitám a plánovaným cieľom projektu. |
| Spôsob hodnotenia | * Aktivity na seba logicky nadväzujú (tak z vecného ako aj z časového hľadiska), sú dostatočne popísané a poskytujú zrozumiteľnú a jasnú predstavu o realizácii projektu a jeho výstupoch; * Spôsob realizácie projektu pri navrhovaných postupoch (riešeniach) umožní dosiahnuť stanovené výstupy projektu, resp. umožní dosiahnuť zodpovedajúcu kvalitatívnu úroveň z hľadiska zabezpečenia plynulej realizácie projektu; * Harmonogram realizácie projektu je spracovaný podrobne, poskytuje jasný obraz o realizácii aktivít v čase, všetky aktivity na seba časovo nadväzujú; * Takto nastavené a popísané aktivity a harmonogram projektu zabezpečia, že realizácia projektu je reálna a uskutočniteľná; |

**3. Merateľné ukazovatele výstupov projektu**

|  |  |
| --- | --- |
| Predmet hodnotenia | 1. Miera nastavenia merateľných ukazovateľov projektu. |
| Spôsob hodnotenia | * Merateľné ukazovatele projektu zodpovedajú merateľným ukazovateľom prislúchajúcim k danej investičnej priorite; * Plánovaná cieľová hodnota merateľných ukazovateľov projektu je reálne nastavená a vychádza z počiatočného stavu a je presne uvedené akým spôsobom bude prijímateľ vykazovať jeho napĺňanie; * Plánované cieľové hodnoty merateľných ukazovateľov projektu sú dostatočné a zodpovedajú plánovaným výdavkom projektu; * Plánované cieľové hodnoty merateľných ukazovateľov projektu zodpovedajú navrhovaným aktivitám projektu a sú v súlade s cieľmi a očakávanými výstupmi projektu; |

**4. Finančné zabezpečenie a udržateľnosť**

|  |  |
| --- | --- |
| Predmet hodnotenia | 1. Rozpočet projektu je jednoznačný, podrobný a nastavený tak, aby efektívne a primerane zabezpečil finančnú implementáciu projektu. 2. Projekt je ekonomicky efektívny a realizovateľný, výstupy projektu sú ekonomicky udržateľné. |
| Spôsob hodnotenia | * Rozpočet je podrobný, jednoznačný a efektívny/primeraný a bude možné zabezpečiť dostatočnú realizáciu projektu; * Kvalita spracovania rozpočtu, rozdelenie prostriedkov projektu do jednotlivých položiek rozpočtu a ich väzba na zaistenie aktivít je dostatočná, t.j. jednotlivé položky majú priamy súvis s aktivitami projektu a sú potrebné a nevyhnutné na zabezpečenie riadnej realizácie projektu; * Vzťah medzi výdavkami a očakávanými výsledkami je jasný, prostriedky budú využívané efektívne a prispejú k dosiahnutiu stanovených cieľov projektu aj bez úprav. * Hodnoty sú náležite vypočítané a patrične sa odzrkadľujú v prípadných priložených dokumentoch; * Finančná situácia/stabilita žiadateľa a finančná situácia partnera projektu je dobrá (posudzuje sa v zmysle adekvátnych príloh žiadosti o NFP, resp. iných dostupných zdrojov) / pri hodnotení sa berie do úvahy hospodársky výsledok organizácie, resp. partnerov za posledné 3 roky (ak je k dispozícii, ak nie, hodnotia sa údaje, ktoré sú k dispozícii ), resp. ich zadlženosť. V prípade, ak hospodársky výsledok vykazuje zápornú bilanciu, resp. zadlženosť má rastúcu tendenciu, zohľadnenie posúdenia uvedenej oblasti kritéria musí byť riadne zaznamenané * Udržateľnosť je jasne popísaná a zabezpečená, t.j. partneri majú konkrétnu a realistickú predstavu o zaistení financovania udržateľnosti výstupov a výsledkov projektu; * V prípade výdavkov vzťahujúcich sa na realizáciu mimo oprávneného územia je dostatočne zdôvodnená nevyhnutnosť ich realizácie; |

**5. Personálno – organizačné zabezpečenie a udržateľnosť**

|  |  |
| --- | --- |
| Predmet hodnotenia | 1. Riadiace kapacity a organizačné zabezpečenie je dostatočné. 2. Organizačná udržateľnosť projektu je zaistená a doložená. |
| Spôsob hodnotenia (hodnotí sa podľa relevantnosti konkrétneho projektu) | * Administratívne kapacity žiadateľa, príp. projektových partnerov na riadenie projektu podľa podmienok definovaných v príslušnej riadiacej dokumentácii programu sú dostatočné a s potrebnou odbornou spôsobilosťou; * Žiadateľ, príp. projektoví partneri majú zabezpečené, resp. deklarujú zabezpečenie riadenia projektu buď internými a/alebo externými kapacitami primeranými rozsahu projektu so skúsenosťami s riadením obdobných/porovnateľných projektov; * Žiadateľ, príp. projektoví partneri disponujú adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how pre realizáciu projektu v danej oblasti, alebo má uvedené zázemie a kapacity zabezpečené prostredníctvom externého dodávateľa; * Žiadateľ, príp. projektoví partneri disponujúv dobe udržateľnosti projektu adekvátnym materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how na zabezpečenie prevádzky projektu v danej oblasti, alebo má uvedené zázemie a kapacity zabezpečené prostredníctvom externého prevádzkovateľa; |

**6. Zabezpečenie publicity projektu**

|  |  |
| --- | --- |
| Predmet hodnotenia | 1. Sú navrhnuté vhodné a primerané postupy pre zabezpečenie publicity projektu. 2. Publicita projektu je v súlade s podmienkami pre zabezpečenie publicity projektu. |
| Spôsob hodnotenia | * Publicita projektu je popísaná v dostatočnom rozsahu a navrhnuté postupy pre zabezpečenie publicity projektu sú vhodné a v súlade s podmienkami definovanými v príslušnej riadiacej dokumentácii programu; * Navrhnutá opatrenia pre zabezpečenie publicity sú primerané (nie sú naddimenzované ani poddimenzované) s ohľadom na charakter a ciele projektu a jeho cieľové skupiny. |

|  |
| --- |
| **Cezhraničný dopad** |

**7. Spoločenský dopad**

|  |  |
| --- | --- |
| Predmet hodnotenia | 1. Projekt prispieva k vytvoreniu alebo udržaniu spoločných cezhraničných štruktúr a väzieb. 2. Projekt prispieva k odstráneniu bariér a k rozvoju cezhraničných kontaktov. 3. Projekt prispieva k zlepšeniu životných podmienok obyvateľov v spoločnom pohraničí. 4. Projekt prispieva k zlepšeniu cezhraničnej vybavenosti územia, skvalitneniu infraštruktúry a občianskych služieb, resp. prispieva k ich rozvoju a inovácií (ak relevantné). |
| Spôsob hodnotenia | * Spoločenský dopad na oboch stranách hranice je popísaný dostatočne a poskytuje jasnú predstavu o príspevku projektu v daných oblastiach; * Partnerstvo je veľmi vhodne zvolené, spolupráca prinesie úžitok na oboch stranách hranice, projekt zakladá pevnejšie väzby medzi partnermi s perspektívou ďalšej spolupráce, pri príprave a realizácii sú odovzdávané skúsenosti všetkých partnerov, výsledky aktivít sú udržateľné aj v budúcnosti; * Projekt dostatočne prispieva k rozvoju cezhraničného regiónu, podporuje ďalšiu spoluprácu v rôznych oblastiach a na rôznych úrovniach medzi rôznymi regiónmi, jestvuje priama súvislosť medzi cieľmi a aktivitami v projekte, zodpovedajúci je aj objem požadovaných finančných prostriedkov; * Projekt vo veľkej miere prispieva k zlepšeniu životnej úrovne obyvateľstva v spoločnej cezhraničnej oblasti a k posilňovaniu cezhraničných hospodárskych väzieb, projekt vytvára predpoklady pre posilnenie hospodárskeho rastu spoločnej prihraničnej oblasti; * Projekt dostatočne prispieva k zlepšeniu cezhraničnej vybavenosti územia, skvalitneniu infraštruktúry a občianskych služieb, resp. prispieva k ich rozvoju a inovácií; |

**8. Dopad na cieľové skupiny**

|  |  |
| --- | --- |
| Predmet hodnotenia | 1. Aktivity a výstupové ukazovatele projektu majú dopad na oboch stranách hranice a sú cieľovými skupinami využívané spoločne. 2. Aktivity projektu vykazujú prínos pre zlepšenie stavu cieľových skupín. |
| Spôsob hodnotenia | * Dopad na cieľové skupiny je popísaný dostatočne a poskytuje o ňom jasnú predstavu; * Aktivity projektu sú konkrétne a prinesú úžitok na oboch stranách hranice v dostatočnej miere, výsledky projektu sú cieľovými skupinami využívané spoločne/rovnomerne, projekt bude mať pozitívny dopad nielen na okolie partnerov, ale aj na širšie územie okresov či kraja, propagácia aktivít je na dostatočnej úrovni; |

**9. Finančný dopad**

|  |  |
| --- | --- |
| Predmet hodnotenia | 1. Finančné prostriedky sú primerane smerované na územie oboch krajín. |
| Spôsob hodnotenia | * Finančný dopad je popísaný dostatočne a poskytuje o ňom jasnú predstavu; * Finančné prostriedky sú vhodne a primerane smerované na územie oboch krajín; |

**10. Územný dopad**

|  |  |
| --- | --- |
| Predmet hodnotenia | 1. Miesta dopadu realizácie aktivít projektu jednotlivých partnerov sú v primeranej vzdialenosti zodpovedajúcej plánovaným aktivitám, cieľom projektu a potrebám územia. 2. Geografická poloha miest realizácie aktivít projektu nemá negatívny vplyv na ciele projektu. |
| Spôsob hodnotenia | * Územný dopad je popísaný dostatočne a poskytuje o ňom jasnú predstavu; * Miesta dopadu realizácie aktivít projektu jednotlivých partnerov sú v primeranej a vo vhodne zvolenej vzdialenosti s logickým odzrkadlením k zodpovedajúcim aktivitám, cieľom projektu a potrebám územia; * Geografická poloha miest realizácie aktivít projektu nie je prekážkou k dosiahnutí cieľov projektu v plánovanom rozsahu; |

|  |
| --- |
| **Cezhraničná spolupráca** |

**11. Spoločná príprava**

|  |  |
| --- | --- |
| Predmet hodnotenia | 1. Do akej miery sa projektoví partneri podieľali na príprave projektu spoločne. |
| Spôsob hodnotenia | * Spôsob realizácie spoločnej prípravy je popísaný a zdokumentovaný dostatočne a poskytuje o ňom jasnú predstavu (doložené minimálne 2 zápisnice zo spoločných rokovaní, prezenčné listiny, fotodokumentácia, emailová korešpondencia); * Partneri z obidvoch krajín sa podieľali rovnakou mierou na plánovaní projektu; * Príprava projektu vykazuje aktívnu účasť partnerov z obidvoch krajín v celom procese prípravy projektu, čo jednoznačne vyplýva z doložených zápisníc a prezenčných listín zo spoločných stretnutí, poštovej alebo e-mailovej korešpondencie; |

**12. Spoločná realizácia**

|  |  |
| --- | --- |
| Predmet hodnotenia | 1. Do akej miery budú projektoví partneri projekt realizovať spoločne. |
| Spôsob hodnotenia | * Spôsob spoločnej realizácie projektu je popísaný dostatočne a poskytuje o ňom jasnú predstavu; * Na realizácii cieľov projektu sa podieľajú partneri z obidvoch strán hranice spoločne; * Projekt má vypracovaný spoločný plán aktivít vrátane vzájomne previazaných harmonogramov aktivít projektových partnerov a projekt je spoločne pripravený; * Spoločné aktivity spolu súvisia z časového aj vecného hľadiska a  z hľadiska skladby rozpočtu nie sú len doplnkovými aktivitami; |

**13. Spoločný personál**

|  |  |
| --- | --- |
| Predmet hodnotenia | 1. Do akej miery majú projektoví partneri spoločných zamestnancov. |
| Spôsob hodnotenia | * Spoločný personál je popísaný dostatočne a poskytuje o ňom jasnú predstavu; * Spoloční zamestnanci sa pre obidve strany podieľajú na všetkých podstatných aktivitách projektu; |

|  |  |
| --- | --- |
|  | Pre splnenie daného kritéria musí byť minimálne jeden pracovný záväzok na vedúceho manažéra projektu na každej strane, t.j. vedúci manažéri poverení partnermi z obidvoch krajín tvoria spoločný tím, ktorý má ustanovené pravidlá spolupráce – vymenujú vedúceho tímu, určia pravidlá komunikácie a stretávania a pod. (tento tím realizuje projekt po celú dobu jeho realizácie spoločne); |

**14. Spoločné financovanie**

Hodnotiteľ sa pri určení bodov riadi mierou a spôsobom hodnotenia popísanými nižšie.

|  |  |
| --- | --- |
| Predmet hodnotenia | 1. Do akej miery sa projektoví partneri podieľajú na financovaní projektu spoločne. |
| Miera hodnotenia | Spôsob hodnotenia |
| 0 | * Projekt nie je spoločne financovaný, t.j. finančný podiel partnera z druhého štátu je nižší ako 4,99 % z celkových oprávnených výdavkov projektu alebo nižší ako 49 999 EUR v prípade, že rozpočet projektu presahuje 1 mil. EUR. |
| 3 | * Finančný podiel partnera/partnerov z druhého štátu je vo výške v rozmedzí min. 5 % až 14,99 % z celkových oprávnených výdavkov projektu alebo min. 50 000 EUR až 149 999 EUR v prípade, že rozpočet projektu presahuje 1 mil. EUR. |
| 5 | * Finančný podiel partnera/partnerov z druhého štátu je vo výške min. 15 % z celkových oprávnených výdavkov projektu alebo min. 150 000 EUR v prípade, že rozpočet projektu presahuje 1 mil. EUR. |

# Vyhodnotenie odborného hodnotenia a určenie poradia projektov

Na záver celého procesu odborného hodnotenia projektu STS vypracuje Infolist, ktorý bude v rámci odborného hodnotenia obsahovať hlavné výstupy procesu hodnotenia v podobe celkového súčtu bodov dosiahnutých za všetky fázy hodnotenia.

Prehľad celkového počtu bodov za odborné hodnotenie žiadosti o NFP:

|  |  |  |  |  |
| --- | --- | --- | --- | --- |
| **Hodnotenie** | **Hodnotiace subjekty** | **Výsledok hodnotenia projektu** | | |
| **max. počet bodov za jednotlivé fázy hodnotenia** | **max. počet bodov za celkové hodnotenie** | **podiel na celkovom hodnotení** |
| Hodnotenie odborných kritérií odborným hodnotiteľom zo strany VP | OH (VP) | 35 | 70 | 50% |
| Hodnotenie odborných kritérií odborným hodnotiteľom zo strany HCP | OH (HCP) | 35 |
| Hodnotenie kvalitatívnych kritérií | STS | 30 | 70 | 50% |
| Cezhraničný dopad | STS | 20 |
| Cezhraničná spolupráca | STS | 20 |
| Celkový počet bodov | | | 140 | 100% |

STS vypracuje ako podklad pre SMV zoznam projektov na základe odborného hodnotenia v poradí podľa celkového dosiahnutého počtu bodov.

Projekt môže byť odporučený na schválenie len v prípade, ak dosiahol min. 98 bodov (t.j. min. 70%) z celkového hodnotenia.

Pre potrebu určenia poradia v prípade rovnakého počtu bodov dosiahnutého viacerými žiadosťami o NFP v odbornom hodnotení (t.j. ak dve alebo viac žiadostí o NFP dosiahli rovnaké bodové hodnotenie a alokácia určená vo výzve nepostačuje na schválenie všetkých takýchto žiadosti o NFP) sa postupuje s prihliadnutím na počet dosiahnutých bodov v rámci:

1. hodnotenia odborných kritérií odborným hodnotiteľom zo strany VP/HCP a hodnotenia kvalitatívnych kritérií zo strany STS – *ak aj tu dané projekty dosiahli rovnaký počet bodov, tak sa prihliada na bod b);*
2. hodnotenie cezhraničného dopadu – *ak aj tu dané projekty dosiahli rovnaký počet bodov, tak sa prihliada na bod c);*
3. hodnotenie cezhraničnej spolupráce – *ak aj tu dané projekty dosiahli rovnaký počet bodov, tak sa uplatňuje bod d);*
4. rozlišovacie kritéria odborného hodnotenia, medzi ktoré patrí kritérium č. 3. a 7. v rámci odborných kritérií a kritérium č. 2. a 4. v rámci kvalitatívnych kritérií.

# Postupy v procese schvaľovania žiadostí o NFP pri rozdielnom hodnotení

V prípade, ak sa celkové hodnotenie kvalitatívnych kritérií medzi hodnotiteľmi alebo celkové hodnotenie odborných kritérií zo SR a ČR líši o 40% a viac platí nasledovný postup:

*Ak sa v procese schvaľovania žiadosti o NFP hodnotenie* ***odborných hodnotiteľov*** *líši o 40% a viac:*

Žiadosť o NFP sa pridelí na hodnotenie inej vylosovanej dvojici hodnotiteľov. Odborní hodnotitelia sú vylosovaní z databázy odborných hodnotiteľov, ktorí prijali ponuku hodnotiť žiadosti o NFP a po ich výbere STS zabezpečí do 5 pracovných dní odoslanie žiadosti o NFP s prílohami vybraným hodnotiteľom.

Bodové hodnotenie takejto žiadosti o NFP je určené ako súčet priemeru bodovej hodnoty slovenských odborných hodnotiteľov a priemeru bodovej hodnoty českých odborných hodnotiteľov. V ostatných bodoch je postup rovnaký ako je uvedený v tomto dokumente.

*Ak sa v procese schvaľovania žiadosti o NFP hodnotenie* ***kvalitatívnych hodnotiacich kritérií*** *líši o 40% a viac:*

Žiadosť o NFP je pridelená na kvalitatívne hodnotenie tretiemu projektovému manažérovi STS. Výsledný počet bodov za hodnotenie kvalitatívnych kritérií bude určený priemerom bodových hodnôt všetkých troch hodnotení kvalitatívnych hodnotiacich kritérií.

Po skončení hodnotenia STS vyhotoví upravený Infolist.

***Poznámka k stanoveniu 40% rozdielu.***

Za predpokladu rozdielneho vyhodnotenia každého hodnotiaceho kritéria dvomi odbornými hodnotiteľmi, napr. 3 body vo všetkých hodnotiacich kritériách u jedného odborného hodnotiteľa a  5 bodov vo všetkých hodnotiacich kritériách u druhého odborného hodnotiteľa sa považuje bodové hodnotenie projektu za podstatne rozdielne. Tento bodový rozdiel predstavuje 40% z maximálneho počtu dosiahnuteľných bodov (14/35 =40%). Analogicky bol stanovený 40% rozdiel pri hodnotení kvalitatívnych kritérií.

1. V súlade s § 32 zákona o e-governmente. Týka sa výlučne slovenských žiadateľov. [↑](#footnote-ref-1)
2. Za poškodený považuje riadiaci orgán taký obal, ktorý môže indikovať neoprávnenú manipuláciu so ŽoNFP počas jej prepravy. Bežné drobné poškodenia obalu spôsobené prepravou sa na to nevzťahujú. [↑](#footnote-ref-2)
3. V SR zákon č. 7/2005 Z.z. o konkurze a reštrukturalizácii, v ČR zákon č. 182/2006 Sb., o úpadku a způsobech jeho řešení (insolvenční zákon). Nerelevantné pre nasledujúce organizácie: štát, štátna rozpočtová organizácia, štátna príspevková organizácia, štátny fond, obec, vyšší územný celok, rozpočtová organizácia a príspevková organizácia v zriaďovateľskej pôsobnosti obce a vyššieho územného celku alebo iná osoba, za ktorej všetky záväzky zodpovedá alebo ručí štát. V SR sa tento zákon nevzťahuje ani na usporiadanie majetkových pomerov dlžníka, ktorým je Národná banka Slovenska, Fond ochrany vkladov alebo Garančný fond investícií. [↑](#footnote-ref-3)
4. nerelevantné pre nasledujúce organizácie: ministerstvá, ostatné ústredné orgány štátnej správy a ostatné štátne rozpočtové organizácie [↑](#footnote-ref-4)
5. nerelevantné pre štátne rozpočtové organizácie [↑](#footnote-ref-5)
6. Relevantné pre subjekty územnej samosprávy v SR [↑](#footnote-ref-6)
7. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov, Zákon č.418/2011 Sb. o trestní odpovědnosti právnických osob ve znění následujících předpisů. [↑](#footnote-ref-7)